runetrust/blame-folketinget-dk huggingface dataset:
Lars Løkke Rasmussen (V), 2018-04-10:
Jeg tror, at der kommer til at gælde det i den her forhandling som i alle mulige andre med afsæt i en mindretalsregering, at regeringen ikke en til en kommer igennem med det, vi foreslår, så vi er selvfølgelig lydhøre, og til det vil det være meget, meget spændende at høre Socialdemokratiets konkrete forslag til, hvordan man, ikke alternativt, men altså supplerende, kan finde finansiering.
Lars Løkke Rasmussen (V), 2003-02-26:
Jeg tror nemlig, at udfordringen ligger i det første og ikke i det sidste, men da der er knappe taletidsregler, må jeg hellere svare på det, jeg havde forberedt omkring medicintilskuddet, og så håber jeg, der bliver mulighed for en ordveksling også omkring det andet spørgsmål.
Jacob Jensen (V), 2008-10-21:
Så jeg er sådan set, tror jeg nok, enig med hr. Per Clausen i, at den videreudvikling og den videndeling, der skal være, selvfølgelig skal kunne foregå, men jeg er så ikke enig med hr. Per Clausen, hvis det er det, der ligger i hr. Per Clausens spørgsmål, i, at vi ikke skal beskytte de virksomheder, som faktisk har lagt en kæmpe indsats i forskning og udvikling af det originale produkt, som er basis for, at vi kan videreudvikle vores samfund.
Klaus Hækkerup (S), 2004-12-17:
Så når skatteministeren går ud og siger, at det skattestop, der er indført i Danmark, er hugget i granit, så vil jeg sige, at jeg snarere synes, det er formet i vådt sand; vandet er ved at være væk, skattestoppet er ved at erodere, og sandet er ved at smuldre.
Claus Hjort Frederiksen (V), 2016-01-20:
Hvordan vi så fremadrettet i fællesskab håndterer disse udfordringer, er regeringens førsteprioritet, og derfor har vi indbudt kommunerne til en dialog om, hvordan vi kan gøre indsatsen både bedre og billigere gennem konkrete og betydelige lempelser af kommunernes integrationsopgaver, og hvordan vi kan sikre en integrationsindsats, der fører til beskæftigelse.
Dennis Flydtkjær (DF), 2017-10-12:
Og hvis det nu udvikler sig sådan igen, som Enhedslisten jo også tror at det gør, altså at oliepriserne kommer til at stige, så vi også får nogle penge i Togfonden DK, så kommer de sådan set til at betale hele beløbet tilbage igen, og det er jo ganske positivt.
Kenneth Kristensen Berth (DF), 2016-12-08:
Jeg synes faktisk, at den var anderledes kritisk end hr. Nick Hækkerups tale, og det tager jeg vel imod, det gør jeg virkelig, fordi jeg synes, at den her sag er alt for alvorlig til ikke at give en fuldtonet kritik af det, der foregår i Kina.
Christian Poll (ALT), 2017-11-30:
I spørgsmål nr. 1 har jeg spurgt ministeren: »Kan ministeren oplyse, i hvilket omfang det vil være muligt at opretholde borgernes udvidede muligheder for at færdes i de nuværende statslige arealer benyttet til campingpladser, hvis arealerne overgår til privat eje?«
Bjarne Laustsen (S), 1999-02-23:
Bl.a. præciseres det - for at sikre, at der ikke sker dobbeltbeskatning, og at der ikke er mulighed for at undgå personalegodebeskatning, blot ved at afstå køberetten eller ved at indgå modgående kontrakt - at reglerne i kursgevinstloven ikke finder anvendelse for køberetter til aktier, der er omfattet af ligningslovens § 28. Det Konservative Folkeparti bragte for ikke så længe siden beslutningsforslag nr. B 53 og nr. B 54 på banen, men som bekendt fandt forslagene ikke tilstrækkelig støtte.
Inger Støjberg (V), 2011-05-03:
Det var på den baggrund, at vi i regeringen fremlagde en ny ambitiøs strategi for arbejdsmiljøindsatsen frem til 2020, og jeg er meget tilfreds med, at regeringen i marts måned med en bred kreds af partier her i Folketinget har indgået aftale om en ny arbejdsmiljøstrategi.
Per Clausen (EL), 2010-01-26:
Der kan jeg godt forstå, at der kan være behov for at viske lidt ud i hukommelsen, for realiteten er jo, at i den lange fase var der ikke megen tilslutning til den danske strategi eller den strategi, som den danske regering havde valgt i sit arbejde på at fremstå som en neutral formidler af de forskellige synspunkter, der var i verden.
Peter Skaarup (DF), 2021-04-19:
For det er noget, der følger op på den tradition, vi har fået i Danmark, med, at vi skaber mere offentlighed om, hvad der foregår på Christiansborg, forstået på den måde, at vi har livetransmissioner af, hvad der foregår her i Folketingssalen; vi har det i udvalgene, hvis vi har en høring eller har ministeren i samråd.
Per Clausen (EL), 2013-06-04:
Så vil jeg bare spørge fru Julie Skovsby om en enkelt ting: Hvad er fordelen ved, at vi ikke får at vide, at en kontorchef i Miljøstyrelsen har skrevet, at man burde orientere ministeren om, at der er et problem, som ministeren skal handle på i forhold til solcellelovgivningen?
Mattias Tesfaye (S), 2020-11-12:
Når det så er sagt, er jeg altid klar til at se på, om snittet er lagt rigtigt, eller om der er behov for nogle justeringer, og som jeg også har sagt før, regner jeg med, at vi på den her side af årsskiftet indkalder Folketingets partier til diskussioner om justering af betingelserne for at kunne få indfødsret, med henblik på at vi kan indlede forhandlinger efter årsskiftet.
Mette Thiesen (DF), 2025-01-28:
Kunne ordføreren ikke forestille sig – nu ved jeg, at ordføreren jo selv er advokat – at man som en mindelig løsning sagde, at hvis man kan føre sandhedsbevis for, at det, man egentlig skriver, ikke er racistisk, men faktisk er sandheden, sådan en form for stk. 3; ligesom det eksempel jeg nævnte før, hvor alle jo ved, at det er sandheden.
Kurt Scheelsbeck (KF), 2010-09-07:
Med forslaget om at lægge en øvre grænse på 24 elever påfører man kommunerne en lang række problemer – samtidig med at moderne undervisningsmetoder osv. rent faktisk har ført til, at der undervises i forskellige holdstørrelser; nogle gange er der rigtig mange elever i en periode, andre gange er de delt op i mindre hold.
Christian Juhl (EL), 2021-04-09:
Flertallet har strammet reglerne så meget, at det næsten er umuligt at komme til Danmark i forvejen, og vi skal ikke ud at lave regler, hvor en person sådan set lever op til alle de urimelige krav, vi stiller, men så ikke kan få lov til det, fordi vedkommende er fra et andet land.
Lotte Rod (RV), 2017-02-09:
Da jeg skulle forberede mig på den her tale, var jeg inde at søge i min mailboks for at finde tilbage til redegørelsen, der kom for nogle år siden, og det første, der er dukkede op, var et læserbrev fra Radikal Ungdoms uddannelsesordfører i august 2006, hvor jeg på forhånd gav de nationale test dumpekarakter.
Pernille Rosenkrantz-Theil (S), 2022-01-11:
Og vi har kunnet konstatere, at det fortsat er sådan, at der er en række skoler og lærere, som på trods af de meget klare lovgivningsmæssige krav, som er formuleret i folkeskoleloven om de gennemsnitligt 45 minutters bevægelse om dagen, er det ikke blevet til virkelighed alle steder, langtfra.
Keld Albrechtsen (EL), 2003-01-22:
Han beskyldte hr. Jørn Jespersen for at føre blokpolitik, fordi hr. Jørn Jespersen havde formastet sig til at fremsætte et beslutningsforslag, som han endog havde fremsat uden at rådføre sig med hr. Dohrmann. Det var trods alt for stærkt, så det var blokpolitik.
Addi Andersen (CD), 1997-11-27:
Desværre tror jeg ikke, at den hellige forargelse over landmændenes påståede dårlige behandling af dyrene rækker længere, end til man har set supermarkedets tilbud om fem kyllinger til 80 kr, og CD kan altså ikke støtte forslaget. Til det andet forslag vil jeg sige, at efter min bedste overbevisning er det ikke de store svinebedrifter, der betyder noget for belastningen af miljøet, men antallet af dyr i forhold til bedriftens areal.
Flemming Hansen (KF), 1999-03-23:
Det var et af eksemplerne på det, og for mig at se et meget, meget godt eksempel, for det var kun, fordi vi fik utallige henvendelser fra revisorer og advokater, at vi fik stoppet det og fik udskudt hele generationsskiftedebatten til engang på eftersommeren, tror jeg ministeren skrev, da han gav sig på dette område.
Susanne Clemensen (CD), 1999-05-06:
Forslaget indeholder desuden nogle ændringer, der tilpasser tjenestemandsretten og den kommunale tjenestemandsret til de ændringer, der gennemførtes i 1997 for arbejdsrettens vedkommende, for at man kunne leve op til den europæiske menneskerettighedskonventions artikel 6 om en uafhængig og upartisk domstol.
Inger Støjberg (V), 2010-06-22:
Især synes jeg, at hr. Eigil Andersens indlæg var meget opklarende, eller måske især de svar, som hr. Eigil Andersen gav på spørgsmål fra hr. Jens Vibjerg og hr. Bent Bøgsted, hvor vi jo i hvert fald fik kastet lidt lys over, hvornår planen med de 12 minutter skal indføres, nemlig når man kommer ned på det, som hr. Eigil Andersen betegnede som ingen arbejdsløshed, og det måtte man forstå var omkring de der 40.000-45.000 mennesker i statistikken.
Per Clausen (EL), 2008-01-10:
Men er realiteten så ikke, at der kun kommer konkurrence inden for nogle ganske få områder, som berører forholdsvis få patienter, og at det offentlige sygehusvæsen derfor indretter sig på konkurrencen på det område og dermed slækker på indsatsen på andre områder, der måske i virkeligheden er mindst lige så vigtige?
Vibeke Grave (S), 2006-12-13:
Derfor har jeg også tænkt på, om ikke det bekymrer lidt at se den undersøgelse, som Ældrerådet har fået lavet af Epinion, der trods alt viser, at hver tredje kommune vil spare på den praktiske hjælp til de ældre, og at 20 pct. af ældreområdet vil opleve, at der på den personlige pleje rent faktisk også vil ske reduktioner.
Majbrit Berlau (EL), 2006-01-24:
Det skal de ikke, for vi ved, at når det er sådan, at en kontanthjælpsmodtager skal betale 5.000 kr., 10.000 kr., 15.000 kr., 20.000 kr., 30.000 kr. for at gå til tandlæge, så kommer vedkommende ikke af sted.
Kirsten Brosbøl (S), 2007-04-27:
Jeg bed mærke i – og det var jeg meget glad for at høre – at Venstre i hvert fald har tænkt sig at følge det her område, og så kunne man måske forestille sig, at Venstre på et senere tidspunkt fik en anden holdning til det her, hvis vi så en udvikling, som Venstre fandt bekymrende.
Anders Samuelsen (NY), 2008-04-14:
Så er det helt unødvendigt med den her type foranstaltninger, som må gøre det fuldstændig absurd for folk, der står ved siden af hinanden på den samme arbejdsplads, udfører det samme arbejde, og fordi den ene kommer fra udlandet, har vedkommende en markant lavere skat på arbejdet end den, som står ved siden af, som er født og opvokset i enten Herlev, Holte eller Hobro.
Søren Kolstrup (EL), 1998-12-02:
Men hvor mesterlæren ofte kørte i ring og det var samme rutine og samme rutine, man gik ind i, er det springende punkt, om man ikke kunne lave nogle forsøg med udgangspunkt i praktiske kompetencer, der indebærer et progressivt uddannelsesforløb. F.eks. kunne man tænke sig noget sådant etableret inden for økologisk omstilling, byøkologi, eller hvad ved jeg.
Ole Stavad (S), 1999-10-26:
Man skal jo lige være opmærksom på, at momsdelen i forhold til den faste forbindelse forudsætter en EU-godkendelse, som vi ikke har på nuværende tidspunkt, og derfor er ikrafttrædelsesbestemmelsen under den betingelse; men jeg har ikke fået nogen former for underretninger, der skulle give signaler om, at der skulle være problemer med at få ordningen godkendt. Men jeg takker for en særdeles venlig modtagelse.
Kristian Thulesen Dahl (DF), 1998-12-08:
For det, som fru Charlotte Antonsen nu siger, er jo overhovedet ikke forskelligt fra det, som den tyske socialdemokratiske finansminister, Oskar Lafontaine, har sagt, og som den franske Dominique Strauss-Kahn har sagt, om Den Europæiske Centralbank, nemlig at den skal være påvirkelig, og at der skal kunne sendes politiske signaler, som får den til at reagere.
Morten Messerschmidt (DF), 2023-11-17:
Vi er i hvert fald nogle, som oplever ganske ofte at blive sat i karantæne, fordi man fremfører synspunkter, der som sådan ikke er ulovlige, heller ikke er forkerte, men som påkalder sig så meget forargelse, typisk fra venstrefløjen, at de indrapporterer og anmelder en, og så fungerer Facebooks algoritme på den måde, at så bliver man sat i karantæne.
Nick Hækkerup (S), 2019-11-20:
Debatten om fremmedkrigerne er vigtig, og jeg er sikker på, at der ikke er en eneste her i salen eller uden for salen for den sags skyld, som ikke helst så, at fremmedkrigerne, der er udrejst af Danmark, tog konsekvensen af deres valg – valget, som var at vende Danmark ryggen og rejse til slagmarkerne i Syrien eller Irak for at kæmpe for en totalitær ideologi, der er i direkte konflikt med vores frie samfund, med værdier som demokrati som styreform, med velstand mellem lande opnået igennem handel, en verden, som står for lov og ret og ikke den stærkestes ret eller den mest brutales ret, at lande klarer deres indbyrdes forhold med aftaler, og at vi værner om menneskerettighederne – og konsekvensen, de bør tage, må være at blive væk fra Danmark, som de lagde bag sig.
Kristian Jensen (V), 1998-11-12:
I lovforslaget stadfæstes det særlige princip for periodisering af betalingsfradragene i penge- og realkreditinstitutter, og da ministeriet mener, at der kan være et om end lille element af statsstøtte i forslaget, vil det for en sikkerheds skyld blive sendt til notificering i EU.
Carl Valentin (SF), 2022-04-26:
Vi har som samfund en pligt til og vi har et politisk ansvar herinde på Christiansborg for at sikre, at de mennesker, der er kommet hertil fra Ukraine, ikke bare får en god start, men bliver en del af samfundet, hvad end det handler om at starte i børnehave, i skole eller at komme ud på arbejdsmarkedet.
Thor Pedersen (V), 2001-05-15:
er de aftaler, hvor man direkte havde aftalt, at skatten skulle stige, at den kunne stige, hvor grundskatten ikke var omfattet, og det er noget ganske andet. Til fru Margrete Auken vil jeg bare sige, at hvis man skal betale med S-tog, så skal man heller ikke bruge penge, så bruger man S-togene til at betale med; men det er nu en særlig møntenhed, som jeg ikke kender så meget til. Hr. Jens Peter Vernersen spørger, hvad vi mener med skattestoppet.
Kim Christiansen (DF), 2017-01-19:
Jeg mener, at elbiler er så langt fremme i deres udvikling og har været gennem en så lang proces, at man efterhånden må have tilpasset sig, hvad skal man sige, markedet i forhold til at kunne konkurrere på lige vilkår, uden at man den ene gang efter den anden skal lave foranstaltninger for elbiler.
Meta Fuglsang (SF), 2010-11-16:
Det fremgår, at selve betydningen for kommunerne skal forhandles med KL, og vi håber, at den afklaring, der vil ske af de konkrete konsekvenser for kommunerne på den økonomiske del, også betyder, at det rent faktisk får en positiv konsekvens for kommunerne, og at der sker en reel lempelse af det greb, som de er i.
Henriette Kjær (KF), 2009-05-04:
Jeg kan godt forstå, at det her forslag kunne komme fra Enhedslisten og SF, men at det kommer fra Socialdemokraterne, der selv - som ordføreren også har nævnt flere gange - har masser af gode erfaringer i de socialdemokratisk ledede kommuner med udlicitering, forstår jeg ikke.
Per Clausen (EL), 2009-10-20:
Vi nærer bare sådan i udgangspunktet en grundlæggende tillid til, at retssystemet nok er velfungerende i samtlige EU-lande, selv om vi nok inderst inde godt ved, at det ikke passer, og at Dansk Folkeparti måske har en pointe, når de antyder, at retstilstanden i f.eks. Italien og andre EU-lande kan være yderst, yderst tvivlsom.
Anni Matthiesen (V), 2012-02-01:
Jeg vil rigtig gerne høre ministerens holdning til, at der er danske landmænd, som skal ryste op med væsentlig flere penge end f.eks. landmænd i både Holland, Tyskland og England til medicin og dyrlægebesøg, når de samtidig er i den situation, at de ikke må gøde så meget som i andre lande.
Kaare Dybvad Bek (S), 2021-04-13:
Det skyldes bl.a., at der ikke er en absolut nedre aldersgrænse for, hvornår et barn tidligst kan begynde en kønsmodificerende behandling i sundhedsvæsenet, og der heller ikke er sundhedsfagligt belæg for at fastsætte en sådan absolut nedre aldersgrænse.
Carolina Magdalene Maier (ALT), 2016-03-29:
Det, jeg prøvede at adressere, var, at der er en del forskning, og det er tilknytningsteoretisk forskning, som viser, at børns tilknytning i barndommen faktisk har enorm stor betydning for den, kan man sige, reaktion på bl.a. kriser, man møder, når man vokser op, og der er noget tilknytningsteoretisk forskning, som peger på, at drengebørn, som f.eks. har haft en svag tilknytning til mandlige rollemodeller, faktisk kan have sværere ved f.eks. at reagere omsorgsmæssigt empatisk.
Bertel Haarder (V), 2004-02-06:
Hvad angår tyske statsborgere, som tilhører det danske mindretal, så bliver de naturligvis på samme måde som andre tyske statsborgere nødt til at søge om indfødsret osv., men de får en helt særlig behandling i kraft af deres kendskab til dansk, f.eks. gennem dansk skolegang.
Ole Stavad (S), 1999-11-16:
Det er jo så også en lille oplysning, som jeg synes dokumenterer, at når man skal være tilbageholdende med at lægge meget fine, lange handlingsplaner frem om, hvordan man præcis gør i konkrete situationer, så er det noget, som ofte vil give mere forkerte end rigtige diskussioner, for på det tidspunkt, hvor man står i situationen, ja, så er det en anden virkelighed, vi forholder os til.
Christian Langballe (DF), 2017-05-19:
Det er da klart, det anerkender jeg, men jeg mener så også, og det er der, hvor min pointe kommer, at når det drejer sig om statsborgerskab, må man foretage et valg, fordi det drejer sig om loyalitet, ubetinget loyalitet, i forhold til det land, hvor man er statsborger, altså at man så at sige kaster sit lod i den vægtskål og deler skæbne med det land, hvor man bor.
Anders Fogh Rasmussen (V), 2003-01-22:
Men jeg tror bare på, at vi bedst undgår krigen, ved at det internationale samfund står sammen og siger til Saddam Hussein: Vi mener det alvorligt, og hvis du ikke retter dig efter FN's Sikkerhedsråds resolution, så har det en konsekvens. Det er så til fru Margrete Auken svaret på, hvad den aktive danske udenrigspolitik her er.
Simon Emil Ammitzbøll (LA), 2017-05-17:
Men lad os fortsætte med glæderne i stedet for med skuffelserne, for jeg er nemlig rigtig glad for, at hr. Benny Engelbrecht nu er kommet til fornuft og er med på det spor, der tager mangel på arbejdskraft alvorligt, og er interesseret i at diskutere den udfordring.
Henning Hyllested (EL), 2017-05-24:
Med hensyn til klampning af hele vogntoget vil jeg sige – jeg var lidt inde på det i spørgerunden – at det i flere omgange er foreslået af Enhedslisten, men vi er så ikke gået så vidt, som beslutningsforslaget går, hvor man altså også vil tilbageholde lasten.
Peter Kofod Poulsen (DF), 2017-05-09:
Det synes jeg jo er noget af det stærke ved bemærkningerne her i forslaget, nemlig at man lige præcis tager det op og italesætter det og siger, at man har en formodning om, at de her penge i virkeligheden er en indirekte form for terrorstøtte, som det jo kunne være.
Karin Gaardsted (S), 2017-03-21:
Det betyder, at der er brug for en endnu større indsats fra Arbejdstilsynets side, fordi der skal føres tilsyn med steder, ikke mindst fordi der i flere tilfælde vil være tale om storskalaprojekter med importeret arbejdskraft, hvor der som udgangspunkt sandsynligvis ikke er de samme sikkerhedsmæssige krav til arbejdspladserne, som det ellers er tilfældet i Grønland.
Eva Kjer Hansen (V), 2006-01-17:
Så risikerer man jo netop at fastholde folk på den passive forsørgelse, men det falder måske meget fint i tråd med den tankegang, som bl.a. Socialdemokraternes socialordfører har givet udtryk for, nemlig at der er en stor gruppe, man bare skal opgive på forhånd, fordi det alligevel er udsigtsløst.
Bente Dahl (RV), 2010-05-27:
Så vil jeg gerne høre, om Venstres ordfører mener, at EFSA’s i øvrigt kvalificerede undersøgelser er tilstrækkeligt grundlag for at træffe beslutninger vedrørende gmo, eller om det også er rimeligt at tage større internationale undersøgelser ind som f.eks. dem, der foreligger fra FN's Landbrugspanel.
Søren Søndergaard (EL), 2004-02-19:
Hr. Jeppe Kofod har jo fuldstændig ret i, at der overalt i verden er eksempler på, at regimer bruger den såkaldte krig mod terror til at underminere de demokratiske rettigheder og menneskerettigheder og dermed de facto ikke bekæmper terror, men understøtter terror.
Søren Kolstrup (EL), 2000-12-12:
Det er på den baggrund, at Socialistisk Folkeparti og Enhedslisten har stillet et ændringsforslag, der sikrer, at konsistorium som minimum udgør en magtfaktor, hvor der dog kan finde en form for kollegial debat sted, og hvor man har nogle klare magtbeføjelser, ikke fordi det vil ændre tegningen i forslaget, men fordi det dog vil sikre et minimum af medbestemmelse for de ansatte.
Helge Adam Møller (KF), 2003-12-02:
Han fortalte, at det område, hvor de danske soldater er, som er på størrelse med Fyn og har et par hundrede tusinde indbyggere, har oplevet en markant forbedring på stort set alle områder i det halve år, vi har været der: Vandforsyningen er bedre, kriminaliteten er gået ned, hospitalerne er begyndt at fungere, 500 skoler er indrettet, så børnene kan begynde at gå i skole.
Søren Espersen (DF), 2010-03-04:
Og da det er det centrale ord, er jeg uinteresseret i, om kineserne også har skrevet alt det der floromvundne med, at det var hyggeligt at få kronprins Frederik på besøg, og at Den Lille Havfrue kom, og at solen skinnede og kirsebærblomsterne blomstrede.
Simon Emil Ammitzbøll (LA), 2014-05-13:
Det, der ærgrer mig, er, at vi siden 1990'erne har gennemført den ene rockerpakke og rockerplan, og hvad ved jeg, efter den anden og stadig væk har kriminalitet, utryghed, skyderier i stedet for at lave en rockerplan en gang for alle, der sørger for at få de her forhærdede kriminelle ind bag tremmer, hvor de fleste af dem hører hjemme.
Lars Løkke Rasmussen (M), 2025-04-08:
Vi har jo også lavet den afvejning og været åbne omkring det, at vi ved godt, at det, vi så køber, fordi vi må undgå, at det gode bliver det bedstes værste fjende, måske får en anden sammensætning end den, man havde, hvis man havde 10 års responstid og tid til at håndtere og frekventere alle mulige eksperter, for tid er også en faktor.
Helge Adam Møller (KF), 2004-11-18:
Med hensyn til procenttallene: Jeg kan ikke garantere, om det er 2. Min pointe med det første, jeg sagde, var, at det kæmpestore flertal af danske unge jo i og for sig er, ligesom da hr. Per Dalgaard for en del år siden var ung, og da jeg selv var i den alder.
Torsten Gejl (ALT), 2021-01-28:
Men uanset hvor mange folketingsmedlemmer Nye Borgerlige og Dansk Folkeparti kræver kommer i salen, og uanset om vi skal trykke på knappen eller give vores stemme mundtligt ved navneopråb, så stemmer Alternativet for, at der skal rejses en rigsretssag mod fru Inger Støjberg.
Karsten Nonbo (V), 2013-02-07:
Det her er fjerde gang, vi har lempet, så vi behøver ikke sådan lige til sidst at sige: Så strammer vi for øvrigt lige bødestørrelsen med 1.000 kr. Med hensyn til udstedelse af kørekort og det, at der lægges op til en fordyrelse på 20 kr., synes jeg lige vi skal vurdere det i fællesskab.
Frank Aaen (EL), 1998-12-17:
Og det var jo i øvrigt også nogle linjer, der var lagt på forhånd, at det her skulle gennemføres sammen med V og K. Og jeg må sige, at det er skuffende at høre socialdemokratiske folketingsmedlemmer prøve at slippe ud af deres egen knibe ved at give Enhedslisten skylden for det, man har gjort.
Søren Pind (V), 2015-10-29:
Det, jeg kan sige om det, er, at hvis man, som fru Lisbeth Bech Poulsen også siger det, er tilsluttet under kommando, gør, hvad man får besked på, indgår i planlægningen – og der vil være mange, mere præcise ord, der skal tages i anvendelse, når man drøfter det her i udvalget – så er det omfattet.
Johanne Schmidt-Nielsen (EL), 2013-05-03:
Altså, flygtningepolitik handler om at beskytte de mennesker, der har størst behov for beskyttelse, og hvis den danske økonomi, hvis det danske samfund, har behov for kvalificeret arbejdskraft, ja, så kan man løse det problem via andre redskaber i udlændingepolitikken, ikke med flygtningepolitikken.
Leif Mikkelsen (LA), 2013-02-19:
Vi har haft en lang debat om løftebrud og tilliden til politikere osv., og ministeren var jo sendt i byen med betalingsringen og skulle forfægte den, lige indtil den gik ned, og det er en ubehagelig situation at være i, er jeg helt sikker på, når man loyalt forfægter et signal og holdningen pludselig er en anden.